PROJEKTS uz 13.09.2023.

vēlamais datums izskatīšanai: Finanšu komitejā 20.09.2023.

domē: 28.08.2023.

sagatavotājs: Indra Murziņa

ziņotājs: Inga Švarce

PROTOKOLLĒMUMS

**Par speciālo piemaksu Teritorijas plānošanas nodaļas darbiniekiem**

Ar Ādažu novada pašvaldības domes 23.11.2022. lēmumu Nr. 558 "Par Ādažu novada teritorijas plānojuma izstrādes uzsākšanu" (turpmāk – Lēmums) tika noteikts, ka Ādažu novada teritorijas plānojuma 2025.-2037. gadam izstrādes nodrošināšanai pašvaldības administrācijas Teritorijas plānošanas nodaļas (TPN) 2023. gada budžetā ir jāparedz 30 000 eiro piemaksām par pašvaldībai stratēģiski svarīgu mērķu īstenošanu tiem nodaļas darbiniekiem, kuri tiks iesaistīti teritorijas plānojuma projekta sagatavošanā.

Ņemot vērā, ka TPN darbinieki veic pašvaldības institūcijai nozīmīgu funkciju, viņiem var noteikt speciālo piemaksu atbilstoši pašvaldības domes 22.12.2021. noteikumu Nr. 11 “Ādažu novada pašvaldības atlīdzības noteikumi” 65. punktam. Plānotā ietekme uz pašvaldības budžetu būs 30 000 EUR (t.sk., nodokļi) un līdzekļi ir pieejami Teritorijas plānošanas nodaļas 2023. gada budžeta tāmē.

Ar domes 22.03.2023. protokollēmumu (protokols Nr.5, 43.§) “Par speciālo piemaksu Teritorijas plānošanas nodaļas darbiniekiem” TPN darbiniekiem tika noteiktas piemaksas par pašvaldības institūcijai būtiskas funkcijas nodrošināšanu no šā gada 1. marta līdz 30. septembrim. 24.05.2023. Pašvaldības domes sēdē tika sniegts pārskats par TPN darbinieku papildu pienākumu faktiskās izpildes apjomu un rezultātiem. Tehniskajā komisijā 06.09.2023. tika sniegts pārskats par paveikto un plānoto Ādažu novada teritorijas plānojuma 2025.-2037. gadam izstrādē.

Izvērtējot Teritorijas plānošanas nodaļas darbinieku ieguldījumu Ādažu novada teritorijas plānojuma izstrādē un plānotos darbus atbilstoši Darba uzdevumam, izstrādes grafikam un 2023. gada budžetā plānoto finansējumu, ir lietderīgi noteikt piemaksas darbiniekiem par pašvaldībai stratēģiski svarīgu mērķu īstenošanu no 01.10.2023. līdz 31.12.2023. un finansējumu piemaksām paredzēt arī 2024. gadā.

Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 15. panta vienpadsmito daļu, pašvaldības domes 2021. gada 22. decembra noteikumu Nr. 11 “Ādažu novada pašvaldības atlīdzības noteikumi” 65. punktu, kā arī Finanšu komitejas 20.09.2023. atzinumu,

atklāti balsojot, ar \_\_ balsīm "Par", "Pret" – \_\_, "Atturas" – \_\_, **PAŠVALDĪBAS DOME NOLEMJ**:

1. Noteikt Indrai MURZIŅAI, Ādažu novada teritorijas plānojuma 2025.-2037. gadam izstrādes vadītājai, speciālo piemaksu no šā gada 1. oktobra līdz 31. decembrim 30 % apmērā no viņas mēnešalgas par pašvaldības institūcijai būtiskas funkcijas nodrošināšanu.
2. Noteikt Miķelim CINIM, TPN teritorijas plānotājam, speciālo piemaksu no šā gada 1. oktobra līdz 31. decembrim 25 % apmērā no viņa mēnešalgas par pašvaldības institūcijai būtiskas funkcijas nodrošināšanu, veicot šādu papildu pienākumu izpildi:
   1. sabiedrības iesaistes plāna īstenošana (publikāciju satura sagatavošana, iedzīvotāju ieteikumu apkopošana);
   2. iedzīvotāju iesniegto priekšlikumu izvērtēšana;
   3. institūciju sniegto nosacījumu izvērtēšana, dalība sanāksmēs ar institūcijām;
   4. detālplānojumu īstenošanas izvērtēšana;
   5. Transporta attīstības tematiskā plāna izstrādes vadīšana;
   6. spēkā esošo Ādažu un Carnikavas TIAN izvērtēšana un konsolidētas redakcijas sagatavošana;
   7. dalība darba grupās;
   8. informācijas par izsniegtajām būvatļaujām apkopošana detālplānojumu izvērtēšanai;
   9. atsevišķu teritorijas plānojuma izstrādes vadītāja noteiktu uzdevumu izpilde.
3. Noteikt Ingai ŠVARCEI, TPN vadītājai, speciālo piemaksu no šā gada 1. oktobra līdz 31. decembrim 20 % apmērā no viņas mēnešalgas par pašvaldības institūcijai būtiskas funkcijas nodrošināšanu, veicot šādu papildu pienākumu izpildi:
   1. iedzīvotāju iesniegto priekšlikumu izvērtēšana;
   2. institūciju sniegto nosacījumu izvērtēšana, dalība sanāksmēs ar institūcijām;
   3. spēkā esošo Ādažu un Carnikavas TIAN izvērtēšana;
   4. dalība darba grupās;
   5. sarakstes dokumentu projektu sagatavošana viedokļu un nosacījumu noskaidrošanai un precizēšanai;
   6. detālplānojumu īstenošanas izvērtēšana;
   7. detālplānojumu izvērtēšanas rezultātā izstrādājamo dokumentu projektu sagatavošana (lēmumprojekti, administratīvie līgumi, u.tml.);
   8. atsevišķu teritorijas plānojuma izstrādes vadītāja noteiktu uzdevumu izpilde.
4. Noteikt Laumai VĪTOLIŅAI, TPN ĢIS speciālistei, speciālo piemaksu no šā gada 1. oktobra līdz 31. decembrim 20 % apmērā no viņas mēnešalgas par pašvaldības institūcijai būtiskas funkcijas nodrošināšanu, veicot šādu papildu pienākumu izpildi:
   1. izvērtējamo detālplānojumu teritorijās esošo zemes vienību identificēšana, īpašnieku un viņu kontaktadrešu noskaidrošana;
   2. vēstuļu projektu sagatavošana izvērtējamo detālplānojumu teritorijās esošo zemes vienību īpašniekiem;
   3. institūciju sniegto nosacījumu izvērtēšana, dalība sanāksmēs ar institūcijām, papildus nepieciešamo ģeotelpisko datu pieprasīšana un apstrāde;
   4. applūstošo teritoriju datu precizēšana sadarbībā ar VSIA “Latvijas vides, ģeoloģijas un meteoroloģijas centrs” un citām institūcijām;
   5. dažādu TP izstrādei nepieciešamo grafisko datu apstrāde un karšu sagatavošana;
   6. dalība darba grupās;
   7. darba grupu un citu ar TP izstrādi saistītu sanāksmju protokolēšana;
   8. atsevišķu teritorijas plānojuma izstrādes vadītāja noteiktu uzdevumu izpilde.
5. Noteikt Zintim VARTAM, TPN vecākajam teritorijas plānotājam, speciālo piemaksu no šā gada 1. oktobra līdz 31. decembrim 15 % apmērā no viņa mēnešalgas par pašvaldības institūcijai būtiskas funkcijas nodrošināšanu, veicot šādu papildu pienākumu izpildi:
   1. spēkā esošo Ādažu un Carnikavas TIAN izvērtēšana un konsolidētas redakcijas sagatavošana;
   2. iedzīvotāju iesniegto priekšlikumu izvērtēšana;
   3. institūciju sniegto nosacījumu izvērtēšana, dalība sanāksmēs ar institūcijām;
   4. dalība darba grupās;
   5. detālplānojumu īstenošanas izvērtēšana;
   6. atsevišķu teritorijas plānojuma izstrādes vadītāja noteiktu uzdevumu izpilde.
6. Noteikt Evitai RANDAI, TPN vecākajai juristei, speciālo piemaksu no šā gada 1. oktobra līdz 31. decembrim 10 % apmērā no viņas mēnešalgas par pašvaldības institūcijai būtiskas funkcijas nodrošināšanu, veicot šādu papildu pienākumu izpildi:
   1. spēkā esošo Ādažu un Carnikavas TIAN izvērtēšana un konsolidētas redakcijas sagatavošana;
   2. dalība darba grupās;
   3. sarakstes dokumentu projektu sagatavošana viedokļu un nosacījumu noskaidrošanai un precizēšanai;
   4. detālplānojumu izvērtēšanas rezultātā izstrādājamo dokumentu projektu sagatavošana (lēmumprojekti, administratīvie līgumi, u.tml.);
   5. atsevišķu teritorijas plānojuma izstrādes vadītāja noteiktu uzdevumu izpilde.
7. Grāmatvedības nodaļai aprēķināt un izmaksāt šajā nolēmumā noteiktās piemaksas no Teritorijas plānošanas nodaļas šā gada budžeta tāmes līdzekļiem.
8. I.MURZIŅAI sniegt starpziņojumu Finanšu komitejai 2023. gada decembrī par nolēmuma 1. - 6. punktā noteikto darbinieku papildu pienākumu faktiskās izpildes apjomu, rezultātiem un piemaksas atbilstību tās mērķim.
9. TPN vadītājai iekļaut nodaļas 2024. gada budžeta tāmes projektā finanšu līdzekļus 30 000 *euro* apmērā speciālās piemaksas nodrošināšanai darbiniekiem par pašvaldībai stratēģiski svarīga mērķa īstenošanu - Ādažu novada teritorijas plānojuma 2025.-2037. gadam projekta izstrādi.
10. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K.Miķelsone

@ TPN, GRN, PSN, IDR